achtervolgende den voirs compromisse bijden seggen voir de stat en
scepen van lyere uutgeseeght wairt gelijc dat beyde van woirde te
woirde hier nae volght Item her jan bords priester in deen zijde
ende lijsbeth boeds en jan van bruessel hoir man in dander zijde hebbe
bekent en verlijdt van al alsulken gescille als sij deen jege den
anden hebben gehadt van alsulk huwelek vorwairden alse andries
boeds wilen des voirs hrn jans zuster jans wive van bruessel ge
maect mocht hebben en voirt van alsulken lovensten brieve ende
des dair aen cleve mach en van allen anden goeden die sij vnd
linge te kaben hebben dat sij des bleve sijn elc van hen in twegoede
mane te wete h jan in wouten andries en jane vande zande
en lijsbeth boeds sijn zuster en jan hoir man voirscr in gielise van
weerbloeck en matheeuse van pere Ende hebben geloeft soe wes
de voirs iiii seggen vande voirs geschille segge en tminen sulle
dat sij dat voir goet vast en gestade houden selen ende wairt dats
de voirs iiii seggen niet eens en worden dat sij dan ene ovma
dair af neme selen die welke die sake dan uuten sal moete sond
die voirde inden rechte of elde te stellene Ende soe wes die ovma
dan also segge sal dat sij dat oec goet en gestentich houde sele
elc op sijn deel vande goede te verboen die dair tege seide of dide
in enig manien en dat dat gedeel den ghene te bate comen
soude die tsegge hielde et voortvoe desgelijx heeft oec geloeft
katline tspalmenen huer moed oic van werde te houden tselve
segge dat dair op geseeght sal worde Testes ghijsbrecht van
dyelbeke henr loop scabini lyren xxi marcii anno xxxi
Item van alsulken geschille als hangende is tusschen hrn jane
boeds priester in deen zijde en janne van bruessel en lijsbetten
boods sine wive des voirs hrn jans zuster in dand sijde vanden
welken sij hen gekeert hebbe op anden tijden in vier seggers te
weten de voirs h jan in janne vande zande en woutn andries
en de voirs jan van bruessel en sijn wijf in gielise van weerbloke
en matheeuse van pede pere gelijc dat voe in dit selve register
volcomelik verclairt is Soe hebben de voirs iiii seggers eendrech
tichlic inden yersten vercleert en geseeght voir een segge en